קרלוס סאנצ'ס

קרלוס אלברטו סאנצ'ס מורנו (בספרדית: Carlos Alberto Sánchez Moreno; נולד ב-9 במרץ 1986), הוא כדורגלן קולומביאני המשחק בעמדת הקישור. כינויו בקולומביה הוא "לה רוקה" (La Roca), כלומר "הסלע", בעקבות האיתנות והקשיחות שהוא מפגין במהלך המשחקים. בשנת 2003 כשהוא בן 17, סאנצ'ס עזב את קולומביה ועבר לאורוגוואי כדי לחתום על החוזה המקצועני הראשון שלו במחלקת הנוער של דאנוביו. במהלך השהות שלו בת השנתיים במועדון הוא לא קיבל הזדמנות לשחק בקבוצה הבוגרת, ובקיץ 2005 הוא הוחתם על ידי מועדון אחר באורוגוואי-ריבר פלייט מונטבידאו. הוא שיחק שם עד שנת 2007 כשהוא כובש שער אחד ב-40 הופעות. בסיום תקופה זו, סאנצ'ס עבר לאירופה וחתם בולנסיאן מהליגה הצרפתית על חוזה של 5 שנים. סאנצ'ס גילה יכולת טובה בצרפת והשתלב בהרכב הראשון של הקבוצה. ב-2010 הוא סבל מפציעה בברך שהשביתה אותו לתקופה ארוכה. לאחר שהחוזה שלו הסתיים בקיץ 2012, הוא ניהל בין היתר משא ומתן עם הקבוצות האנגליות בולטון ווסטהאם, אך הדבר לא הבשיל לכדי חוזה וסאנצ'ס המשיך לעונה נוספת בולנסיאן. סה"כ הוא שיחק במועדון במשך 6 שנים, צבר 178 הופעות וכבש 10 שערים. עונה לאחר שעזב אותה, ולנסיאן ירדה לליגה הצרפתית השנייה. באוגוסט 2013 סאנצ'ס חתם על חוזה באלצ'ה מהליגה הספרדית תמורת 3.7 מיליון אירו עד 2016. בעונת 2014/ 2013 הוא סייע לקבוצה לסיים במקום ה-16 ולהינצל מירידה לליגה השנייה, כשהקבוצה סופגת 12 שערים בלבד במשחקי הבית. ב-15 באוגוסט 2014 נמכר לאסטון וילה מהליגה הבכירה באנגליה תמורת 4.7 מיליון אירו, אך לא התאקלם מספיק טוב ולא מצא את מקומו באנגליה. ב-10 באוגוסט 2016 הושאל לפיורנטינה לעונה אחת. בעונה הראשונה הוא הרשים במדי פיורנטינה, שהחליטה בסופה לרכוש אותו מוילה תמורת 2.5 מיליון לירות שטרלינג. בתחילת עונת 2017/18 איבד את מקומו בהרכב הקבוצה ומיעט לשחק, מה שגרם לפיורנטינה להשאילו ב-31 בינואר 2018 לקבוצת אספניול מהליגה הספרדית. ב-9 באוגוסט 2018 חתם סאנצ'ס לשנתיים בווסטהאם יונייטד מהפרמייר ליג. סאנצ'ס זומן לראשונה לנבחרת הבוגרת של קולומביה ב-9 במאי 2007 על ידי המאמן חורחה לואיס פינטו, וערך את הופעת הבכורה שלו נגד נבחרת פנמה. הוא שיחק בכל משחקי הנבחרת במוקדמות מונדיאל 2010, נטל חלק במשחקי הנבחרת בקופה אמריקה 2011 והיה חלק משמעותי בההעפלה של קולומביה למונדיאל 2014 לאחר ששיחק ב-12 משחקים במוקדמות. במונדיאל עצמו היה מהשחקנים הבולטים של הנבחרת שרשמה את הישג השיא שלה בהיסטוריה והגיעה עד לרבע הגמר כאשר סאנצ'ס היה מהשחקנים הבודדים ששיחקו את כל חמשת המשחקים. שיחק גם בטורנירי הקופה אמריקה 2015 ו2016 וכן גם במוקדמות מונדיאל 2018, שם שיחק ב-15 מתוך 18 המשחקים, והצליח להשיג עם נבחרתו את הכרטיס לרוסיה 2018. סאנצ'ס זומן לסגל הסופי של קולומביה ללמונדיאל ברוסיה אבל פתח לא טוב את הטורניר כאשר כבר במשחק הפתיחה מול יפן הוא הורחק בכרטיס אדום לאחר שלוש דקות בלבד, מה שגרם לו גם להחמיץ את המשחק הבא מול פולין. בסך הכל שיחק 3 משחקים בטורניר והודח עם נבחרתו בשלב שמיית הגמר על ידי נבחרת אנגליה בדו-קרב פנדלים. מדיה וקבצים בנושא קרלוס סאנצ'ס בוויקישיתוף קרלוס סאנצ'ס, ברשת החברתית אקס (טוויטר) קרלוס סאנצ'ס, באתר Transfermarkt קרלוס סאנצ'ס, באתר Soccerway קרלוס סאנצ'ס, באתר BDFutbol קרלוס סאנצ'ס, באתר WorldFootball.net קרלוס סאנצ'ס, באתר National Football Teams קרלוס סאנצ'ס, באתר FootballDatabase.eu מיכאל יוכין‏, סוחב את הפסנתר: הבלוג של יוכין על קרלוס סאנצ'ס, הפועל השחור של קולומביה, באתר וואלה, 29 ביוני 2014 Aston Villa complete £4.7m deal for Carlos Sanchez on a four-year contract from Elche, באתר דיילי מייל, 15 באוגוסט 2014 (באנגלית) 7.6.2017, HITC Report: Aston Villa agree £2.5m deal with Fiorentina for Carlos Sanchez transfer Colombiareports.com, 4.6.18, Colombia names final squad for World Cup in Russia